Nemanja Bjelica
<s>Nemanja Bjelica (Beograd 9. maj 1988) je srpski košarkaš.</s><s>Trenutno nastupa za Golden Stejt Voriorse, a takođe je i standardan član košarkaške reprezentacije Srbije.</s>

<s>Primarna pozicija mu je krilo ali može da igra i po potrebi na pozicijama plejmejkera i krilnog centra.</s><s>Godine 2009. bio je izabran za najboljeg sportistu Crvene zvezde.</s><s>Draftovan je 2010. godine u drugoj rundi NBA drafta.</s><s>Proglašen je za najkorisnijeg igrača Evrolige 2015. godine, a ujedno je bio i član najbolje petorke ovog takmičenja.</s>

<s>Karijera</s>

<s>Rane godine 
Košarku je počeo da trenira sa sedam godina kod trenera Ace Janjića.</s><s>Kasnije je prošao mlađe selekcije Partizana, i 2000. godine došao do šireg spiska za pionirsku reprezentaciju.</s><s>Međutim uprava Partizana je raspustila čitavu generaciju 1988. godište i fokusirala se na 1989. godište koju je proglasila talentovanijom.</s><s>Karijeru je nastavio u ekipi Superfunda gde je igrao u juniorskoj ligi Srbije.</s><s>Zajedno sa Savom Lešićem bio je najbolji igrač tima.</s><s>I pored sjajnih partija u juniorskom timu, ipak nije uspeo da odigra nijedan meč za prvi tim Superfunda.</s>

<s>Kasnije je na poziv Bogdana Tanjevića trenirao u Riminiju, koji je tada igrao u drugoj Italijanskoj ligi.</s><s>Ali pošto su već imali dva stranca nije zabeležio nijedan nastup.</s>

<s>Arkadija 
Godine 2006. odlazi u austrijsku Arkadiju.</s><s>Tokom prve sezone nije igrao zbog problema sa vizom, a u sezoni 2007/08. zaigrao je za prvi tim.</s><s>Odigrao je 26 utakmica u austrijskoj ligi i postizao prosečno 8,5 poena po meču.</s><s>Međutim onda ga je zadesila teška povreda noge, zbog čega je bio na korak da prekine treniranje košarke.</s><s>Često ističe da ga je tada njegov otac Milenko, najviše podržavao da nastavi sa treninzima.</s>

<s>Crvena zvezda</s>

<s>A onda se po sopstvenom priznanju desio ključni korak u njegovoj košarkaškoj karijeri.</s><s>U leto 2008. na poziv Svetislava Pešića vratio se u Beograd, u tim Crvene zvezde.</s><s>Često je isticao da prvih nedelju dana nije mogao da veruje da ga trenira čuveni trener.</s><s>Došao je kao izrazito pokretan krilni centar, ali je Svetislav Pešić u njemu prepoznao odličnog organizatora igre.</s><s>U prvoj sezoni 2008/09. beležio je u proseku 5,4 poena u Evrokupu, a ukupno u sezoni 239 poena na 52 utakmice.</s><s>U ostalim takmičenjima sa timom je učestvovao i dolazio do samih završnica, ali bez trofeja.</s>

<s>U sezoni 2009/10. crveno-beli su zbog finansijske krize imali slabiji tim, pa je Nemanja imao mnogo više prostora za naredak.</s><s>U prvenstvu Srbije beležio je 18,7 poena i bio najbolji strelac ekipe, kao i u čitavoj sezoni, jer je u 49 utakmica u svim takmičenjima postigao 611 poena.</s><s>Odlične igre imao je i u Evrokupu, kada je po pravilu bio najbolji strelac tima, i predvodio najmlađi tim Evrokupa do plasmana u sledeću rundu.</s>

<s>U crveno-belom dresu odigrao je 101 zvaničnu utakmicu i postigao 850 poena.</s><s>Odlična sezona nije promakla ni NBA skautima pa je po završetku ove sezone draftovan kao 35. pik od strane Vašington vizardsa ali je ubrzo trejdovan u Minesotu.</s><s>Iako sa Zvezdom nije došao do trofeja, proglašen je za najboljeg sportistu Sportskog društva Crvena zvezda po izboru Zvezdine revije za 2009. godinu.</s>

<s>Kaha Laboral 
Posle drafta ipak nije otišao u NBA, već je potpisao petogodišnji ugovor sa španskom ekipom Kaha Laboral.</s><s>Tokom prve sezone u Kahi kod trenera Duška Ivanovića, nije dobijao puno prilike da igra.</s><s>Odigrao je 35 utakmica, gde je za samo 9 minuta po utakmici, beležio prosečno 2,8 poena po meču.</s><s>U sezoni 2011/12. već je počeo da dobija više prostora za igru.</s><s>Odigrao je 44 utakmice, gde je za 16 minuta prosečno beležio 5,1 poen i 3,1 skok po meču.</s><s>U sezoni 2012/13. pružao je najbolje partije.</s><s>Odigrao je 42 utakmice, na kojima je za prosečno 22 minuta beležio 9,2 poena i 5,2 skoka po meču.</s>

<s>Fenerbahče</s>

<s>U julu 2013.</s><s>Bjelica je potpisao trogodišnji ugovor sa Fenerbahče Ulkerom, koji trenira trofejni srpski trener Željko Obradović.</s><s>Već u prvoj sezoni sa klubom osvojio je prvenstvo Turske.</s>

<s>U sezoni 2014/15. proglašen je za najkorisnijeg igrača Evrolige.</s><s>Bjelica je tokom sezone u elitnom takmičenju prosečno beležio 11,9 poena, 8,6 skokova, 1,9 asistencija i 1,2 ukradene lopte po meču.</s><s>Takođe je uvršten u idealni tim Evrolige.</s><s>Fenerbahče se po prvi put u istoriji kluba našao na Fajnal foru Evrolige, ali je eliminisan u polufinalu od Real Madrida.</s><s>U nacionalnom prvenstvu tim je iznenađujuće eliminisan već u polufinalu plejofa od Karšijake, tako da je Bjelica u drugoj sezoni sa klubom, i pored najboljih partija u karijeri, ostao bez osvojenog trofeja.</s>

<s>Minesota 
Nakon završetka najbolje sezone u karijeri, Nemanja se okrenuo novom izazovu a to je odlazak u NBA ligu.</s><s>Postojale su indicije da bi mogao biti trejdovan u Njujork nikse ali je ipak potpisao sa Minesotom, klubom koji ga je dobio u trejdu odmah nakon drafta 2010. godine.</s><s>Ugovor od 11,7 miliona dolara potpisan je na tri godine.</s>

<s>Reprezentacija</s>

<s>Nastupao je za reprezentaciju Srbije na letnjoj Univerzijadi 2009. u Beogradu gde je osvojena zlatna medalja.</s><s>Nakon dobrih partija u univerzitetskom timu, selektor Dušan Ivković ga poziva zajedno sa još četvoricom saigrača na pripreme seniorske reprezentacije koja se pripremala za Evropsko prvenstvo 2009. u Poljskoj.</s><s>Uspeo je da izbori svoje mesto među prvih dvanaest i bude član tima koji je osvojio srebrnu medalju na Evropskom prvenstvu.</s>

<s>Na Svetskom prvenstvu 2010. u Turskoj osvojio je četvro mesto.</s><s>Na svom prvom Mundijalu beležio je 5,7 poena i 2,8 skokova, a zapaženu rolu je imao u istorijskom trijumfu protiv veoma snažne selekcije Španije u četvrtfinalu (92:89) kada je postigao 14 poena.</s>

<s>Igrao je i na Evropskim prvenstvima 2011. i 2013. godine.</s><s>U Sloveniji 2013. na 11 mečeva beležio je tačno 10 poena i sedam skokova u proseku.</s><s>Bio je četvrti skakač na turniru, a prvi u timu i drugi strelac Srbije, koja je takmičenje završila na sedmoj poziciji.</s>

<s>Na Svetskom prvenstvu 2014. u Španiji Bjelica je sa reprezentacijom osvojio srebrnu medalju.</s><s>Bio je jedan od najboljih igrača tima, a odigrao je 9 utakmica na kojima je beležio prosečno 11,9 poena, 6,9 skokova i 2,8 asistencije po meču.</s><s>Dva puta je zabeležio dabl-dabl učinak i to protiv Španije (19 poena i 10 skokova) i protiv Irana (18 poena i 10 uhvaćenih lopti).</s><s>Bio je najbolji skakač i bloker ekipe, treći asistent i četvrti strelac selekcije na turniru.</s><s>Za dva poena je šutirao 52,7 %, a sa linije slobodnih bacanja 81,6 %, po čemu je bio sedmi na turniru.</s>

<s>Uspesi</s>

<s>Klupski 
 Fenerbahče Ulker:
 Prvenstvo Turske (1): 2013/14.</s><s>Kup Predsednika (1): 2013.</s>

<s>Reprezentativni 
 Univerzijada:  2009.</s><s>Evropsko prvenstvo:  2009.</s><s>Svetsko prvenstvo:  2014.</s>

<s>Pojedinačni 
 Najkorisniji igrač Evrolige (1): 2014/15.</s><s>Idealni tim Evrolige (1): 2014/15.</s><s>Najkorisniji igrač meseca Evrolige (1): 2014/15. (1)
 Najkorisniji igrač kola Evrolige (1): 2012/13. (1)
 Najbolji sportista SD Crvena zvezda (1): 2009.</s>

<s>Statistika</s>

<s>Evroliga</s>

<s>|-
| style="text-align:left;"| 2010–11
| style="text-align:left;"| Kaha Laboral
| 13 || 2 || 9.0 || .250 || .222 || .500 || 1.7 || .5 || .2 || .0 || 1.2 || 0.5
|-
| style="text-align:left;"| 2011–12
| style="text-align:left;"| Kaha Laboral
| 10 || 5 || 13.9 || .563 || .474 || .750 || 2.1 || 1.0 || 1.3 || .3 || 4.8 || 6.2
|-
| style="text-align:left;"| 2012–13
| style="text-align:left;"| Kaha Laboral
| 26 || 9 || 23.1 || .459 || .310 || .741 || 4.8 || 1.3 || 1.0 || .3 || 9.9 || 10.1
|-
| style="text-align:left;"| 2013–14
| style="text-align:left;"| Fenerbahče
| 24 || 18 || 25.1 || .474 || .416 || .846 || 6.1 || 2.2 || 1.6 || .4 || 10.4 || 13.6
|-
| style="text-align:left;"| 2014–15
| style="text-align:left;"| Fenerbahče
| 29 || 20 || 27.8 || .500 || .351 || .684 || 8.5 || 1.9 || 1.3 || .7 || 12.1 || 18.3
|- class="sortbottom"
| style="text-align:left;"| Karijera
| style="text-align:left;"|
| 73 || 34 || 20.0 || .463 || .361 || .776 || 4.3 || 1.4 || .9 || .3 || 7.8 || 9.0</s>

<s>Ostalo 
Tokom terapija zbog povrede 2008. godine upoznao je Mirjanu, sa kojom će se i oženiti juna 2012. godine.</s><s>Kum na venčanju je bio reprezentativni kolega Nenad Krstić.</s>

<s>Reference</s>

<s>Spoljšanje veze</s>

<s>Profil na sajtu Evrolige
 Profil na sajtu Jadranske lige 
 Profil na sajtu Turske lige</s>

<s>Srpski košarkaši
Košarkaši Crvene zvezde
Košarkaši Saski Baskonije
Košarkaši Fenerbahçea
Košarkaši Minnesota Timberwolvesa
Košarkaši Sacramento Kingsa
Krilni centri
Niska krila
Biografije, Beograd</s>

